b'\n_START_ARTICLE_\nMonumenta Germaniae Historica\n_START_PARAGRAPH_\nMonumenta Germaniae Historica (ofte forkortet MGH i bibliografier og kildelister) er en omfattende serie af redigerede ogs\xc3\xa5 udgivne prim\xc3\xa6rkilder til studiet af Tysklands historie fra slutningen af Romerriget til omkring 1500. Den best\xc3\xa5r af b\xc3\xa5de kr\xc3\xb8niker og arkivmateriale. P\xc3\xa5 trods af navnet d\xc3\xa6kker serien ogs\xc3\xa5 vigtige kilder om mange lande foruden Tyskland, da Selskabet for Udgivelse af germanske Aff\xc3\xa6re om Middelalderen har inkluderet dokumenter fra mange andre omr\xc3\xa5der, der har haft indflydelse p\xc3\xa5 germanske stammer og ledere (Heriblandt Storbritannien, Polen, \xc3\x98strig, Frankrig, Italien)\n_START_SECTION_\nHistorie\n_START_PARAGRAPH_\nMonumenta Germaniae Historica blev oprindeligt grundlagt i Hannover som et privat udgivelsesforening af den preussiske reformist Heinrich Friedrich Karl Freiherr vom Stein i 1819. Den f\xc3\xb8rste udgave blev udgivet 1826. Redakt\xc3\xb8ren var Georg Heinrich Pertz fra 1826 til 1874. Han blev afl\xc3\xb8st af Georg Waitz. Mange fremtr\xc3\xa6dende middelalderhistorikere fra Tyskland og senere ogs\xc3\xa5 andre lande, sluttede sig til projektet med at finde og sammenligne manuskripter og producere videnskabelige udgivelser. Mottoet, der blev valgt var Sanctus amor patriae dat animum ("Hellig k\xc3\xa6rlighed til f\xc3\xa6drelandet givet \xc3\xa5nden") og det forklarer linket mellem nationalromantikken med professionelle l\xc3\xa6rde._NEWLINE_I 1975 blev Monumenta Germaniae Historica etableret som en mere formel institution med hovedkvarter i Berlin. Det blev overtaget af staten i 1935 og omd\xc3\xb8bt til Reichsinstitut f\xc3\xbcr \xc3\xa4ltere deutsche Geschichtskunde (Nationalinstitut for \xc3\x86ldre Tysk Historie). Dette blev afskaffet i 1945 efter anden verdenskrigs afslutning, men instituttet blev genoplivet under det oprindelige navn med st\xc3\xb8tte fra tyske institutioner og \xc3\x96sterreichische Akademie der Wissenschaften._NEWLINE_Monumenta Germaniae Historica Instituttet har ligget i M\xc3\xbcnchen siden 1949 og rummer et stort specialiseret bibliotek om middelalderhistorie i Tyskland og Europa. Dette inkluderer kirkehistorie samt 130.000 monografier, og omkring 150.000 andre skrifter. Det flyttede til den nuv\xc3\xa6rende adresse i Bayerische Staatsbibliothek i 1967._NEWLINE_Projektet forts\xc3\xa6tter stadig. I 2004 gjorde Monumenta Germaniae Historica alle sine publikationer fra de seneste 25 \xc3\xa5r tilg\xc3\xa6ngelige online i et digitalt foto reproduktion. Det skete med st\xc3\xb8tte fra Deutsche Forschungsgemeinschaft.\n_START_SECTION_\nDivisioner\n_START_PARAGRAPH_\nSerien er opdelt i fem hoveddivisioner; Antiquitates, Diplomata, Epistolae, Leges og Scriptores, med en mindre division om Necrologia. Der er lavet adskillige underserier, der bl.a. inkluderer en mere kompakt udgave af alle udgaverne til skolebrug (Scriptores in usum scholarum) og en til specialestudier (MGH Schriften).'